*Mert az Isten kenyere a mennyből száll le, és életet ad a világnak.”* (Jn 6,33)

Isten kenyere: Ő a tulajdonos, de más értelemben az Ő értékrendjének, mércéjének megfelelő Kenyér. Nem e világból való, a mennyből szállt le. Hajlandó volt otthagyni a menny dicsőségét. Nem öncélú kirándulás, hanem elhozta az életet az egész világ számára.

Ebből következik, hogy van élet mindenki számára. Van az a mennyiség, amely bőven elég. Van az a minőség, amely az Atya szentségének, tisztaságának, dicsőségének mércéje szerint.

Az életet adja – nem megdolgozom és kifizetem az árát. Ha ki kellene fizetni, lenne aki kiszorulna ebből a lehetőségből, De Isten nem így gondolkodik – Ő mindenki számára elérhetővé tette a Mennyei Kenyeret, hogy örök élet fakadjon Belőle.

A Kenyér Istené, mert ez a Kenyér az Ő Fia, Jézus!

Az Élet Kenyere a te számodra is elérhető! *Vadon Gyula*